राज्य पशु ऊंट की धड़ल्ले से बांग्लादेश में हो रही तस्करी, बीएसएफ की पकड़ में आए मामले
उदयपुर | उदयपुरआए ध्यान फाउंडेशन के योगी अश्विनी ने कहा कि राजस्थान के राजकीय पशु ऊंटों की तस्करी कर सरहद पार बांग्लादेश में बेचने का धंधा बड़े पैमाने पर चल रहा है। उन्होंने बताया कि राजस्थान से ऊंटों को बिहार के किशनगंज और पश्चिम बंगाल के मुर्शीदाबाद सीमा से तस्करी जारी है। इसका अंदाजा इस बात से लगाया जा सकता है कि बांग्लादेश बॉर्डर पर तैनात बीएसएफ के जवान हर दिन तीन-चार ऐसे मामले पकड़ रहे हैं। उन्होंने बताया कि ऊंटों को बचाने के लिए ध्यान फाउंडेशन, मेनका गांधी के पीएफए आदि संगठन मिलकर काम कर रहे हैं। ध्यान फाउंडेशन ने देशभर के विभिन्न जगहों से करीब 1000 ऊंटों को तस्करों से छुड़वाया है। संस्था पिछले 5 पास से गौ तस्करी के साथ ही कुत्ते-बंदरों जैसा जानवरों के साथ हो रही क्रूरता से रक्षा के लिए काम कर रही है। बचाए गए ऊंटों में से करीब 90 फीसदी सिरोही में छोड़ा गया है। सिरोही के गौशाला में गाय और ऊंटों की सुरक्षा की जा रही है। उन्होंने कहा कि हमारा उद्देश्य है कि यहां के लोग जागरूक हो जाएं, जिससे ऊंटों की तस्करी रोकी जाए। फाउंडेशन देशभर में 30 गौशालाएं चलाता है।
हाल में सामने आए मामले
योगीने बताया कि एक महीने पहले चेन्नई में 4000 टक ऊंट का मीट पकड़ा गया। अंदाजा लगाइए कितने ऊंटों की बलि चढ़ाई गई होगी। कुछ दिन पहले दिल्ली के लॉरेंस रोड पर गोदाम पर छापे में ऊंटे-गाय उल्टे टंगे मिले। किशनगंज बिहार से 70 ऊंट यहां लाने की कोशिश हो रही है। इससे पहले राजस्थान के विभिन्न इलाकों से 13 जिंदा ऊंटों की तस्करी को रुकवाया गया। ऊंटों की तस्करी रोकने के लिए फाउंडेशन पैट्रोलिंग, सीमा पर निगरानी करने के साथ जागरूक करने में भी लगा है।
योगी ने बताया कि तस्कर यहां के ऊंटों को आठ हजार में खरीदते हैं। बॉर्डर तक ले जाने पर इनकी कीमत 80 हजार हो जाती है। जबकि बॉर्डर पार यही कीमत बढ़कर 1.25 लाख हो जाती है। राजस्थान में मेवात क्षेत्र से सबसे ज्यादा ऊंटों की तस्करी की जा रही है।
hin_Deva hin_Deva hin_Deva hin_Deva hin_Deva